Islam beteken die wil of wet van Allah soos wat hy dit aan die mensdom geopenbaar het deur die profete en spesifiek deur die "laaste profeet" - Mohammed. 'n Moslem is iemand wat hom of haar aan die wil van Allah onderwerp en leef soos Allah dit verwag. In die praktyk is daar vyf "moets" waarvolgens 'n Moslem moet leef om só die ewige lewe in die Paradys te verdien. Dit staan bekend as die vyf pilare van Islam.
1 Shahadah - Belydenis van Geloof
2 Salat - Gereelde gebede
3 Zakat - Bydrae tot liefdadigheid
4 Siyam - Vas tydens Ramadan
5 Hadj - Pelgrimstog na Mekka
Shahadah - Belydenis van Geloof[wysig | wysig bron]
Die eerste en belangrikste pilaar van Islam is die belydenis van geloof. Dié belydenis - "La ilaha illa Allah, Muhammadun rasoola Allah" (Daar is geen ware God behalwe Allah nie, en Mohammed is die Boodskapper van God) is 'n samestelling uit twee afsonderlike gedeeltes in die Koran en deur dit te sê, verwerp die Moslem enige ander god behalwe Allah en verklaar dat hy daarom alleen waardig is om aanbid te word.
Salat - Gereelde gebede[wysig | wysig bron]
Die tweede pilaar van Islam is gebed, wat gesien word as direkte kommunikasie tussen die Moslem-gelowige en Allah. Moslems bid minstens vyf keer per dag - voor sonsopkoms, in die voormiddag, teen laatmiddag, net nadat die son gesak het en weer in die laataand net voor slaaptyd.
Die muezzin het vroeër altyd op 'n spesiale toring van die moskee gestaan sodat almal hom kan hoor, maar vandag word daar dikwels van 'n mikrofoon of selfs vooraf-gemaakte opnames gebruik gemaak om te verseker dat alle voornemende bidders die oproep kan hoor. Wanneer gebid word, draai die bidder in die rigting van Mekka en gooi 'n spesiale gebedsmatjie voor hom oop. Die bidder trek sy skoene uit en bedek sy hoof in eerbied teenoor Allah. Die gebed word gedoen volgens 'n spesifieke rituele volgorde waar die hande onder meer in die lug gesteek word, gehurk word, die bidder hom twee keer op die grond uitstrek en dan sittend eindig.
Zakat - Bydrae tot liefdadigheid[wysig | wysig bron]
In Mohammed se tyd is belasting deur die regering van die rykes gevorder om armes daarmee te help. Hoewel hierdie gebruik intussen selfs in die meeste Moslem-lande verval het, word daar steeds van Moslems verwag om 'n deel van hul inkomste of besittings aan liefdadigheid te skenk. Dié bydrae, wat zakat genoem word, is die derde pilaar van Islam.
Die doel van die bydrae is nie net om die armes in die gemeenskap hiermee te help nie, maar die gelowige kry ook voordeel daaruit. Moslems glo dat hul besittings gereinig word wanneer hulle 'n deel daarvan as zakat weggee en dat hulle meer sal ontvang omdat hulle bereid is om daarvan weg te gee.
Siyam - Vas tydens Ramadan[wysig | wysig bron]
Hadj - Pelgrimstog na Mekka[wysig | wysig bron]
Die vyfde pilaar van Islam - en waarskynlik die een met die meeste aansien - is die pelgrimstog na Mekka. Hoewel die pelgrimstog nie vir elke Moslem beskore is nie, word dit van elkeen vir wie dit finansieel en fisiek moontlik is, verwag om minstens een keer in sy of haar lewe die reis na Mekka aan te pak. Sommige rykes, soos die koning van Saoedi-Arabië en sy familie, onderneem die pelgrimstog jaarliks.
Ontsluit van "https://af.wikipedia.org/w/index.php?title=Vyf_Pilare_van_die_Islam&oldid=1490915"	Kategorie: Islamitiese begrippe	Navigasie-keuseskerm
العربيةمصرىAzərbaycancaБашҡортсаБългарскиবাংলাBrezhonegBosanskiCatalàНохчийнکوردیČeštinaCymraegDanskΕλληνικάEnglishEsperantoEspañolEestiEuskaraفارسیSuomiFrançaisGalegoעבריתHrvatskiMagyarՀայերենBahasa IndonesiaItaliano日本語PatoisBasa JawaქართულიҚазақша한국어LatinaLatviešuമലയാളംBahasa MelayuNederlandsNorsk nynorskNorsk bokmålPolskiپښتوPortuguêsRomânăArmãneashtiРусскийSrpskohrvatski / српскохрватскиසිංහලSimple EnglishSlovenščinaSoomaaligaShqipСрпски / srpskiSvenskaதமிழ்ТоҷикӣTagalogTürkçeТатарча/tatarçaУкраїнськаاردوTiếng ViệtWolofYorùbá中文	Wysig skakels	Die bladsy is laas op 30 September 2016 om 20:52 bygewerk.